Petrus Angulo Arana
Petrus Angulo Arana Res apud Vicidata repertae: Nativitas: 5 Februarii 1960; Lima Patria: Peruvia Petrus Angulo Arana, vulgo plenius Pedro Miguel Angulo Arana (anno 1960 natus) est iuris consultus Peruvianus qui a die 10 Decembris 2022 primus minister meret. Alumnus est Universitatis Nationalis Friderici Villareal, ubi scientias communicationis, et Universitatis Sancti Marci, ubi iuribus studuit; hic gradum doctoris ascendit. Iuxta publicum regiminis Peruviani ministerium de novo codice poenali operam dedit, sed causa improbitatum sexualium hoc munus renuntavisse dicitur. Insuper apud almam matrem Sancti Marci aliasque universitates docuit. Anno 2020 candidatus factionis Contigo praesidatum frustra petivit. Praeside Petro Castillo ab officio deiecto quippe qui tyrannidem imponere conatus esset, Dina Boluarte subito die 7 Decembris praeses creata Petrum Angulo Arana post tres dies ad munus primi ministri convocavit.